b"\n_START_ARTICLE_\nLophostoma yasuni\n_START_SECTION_\nDimensions\n_START_PARAGRAPH_\n\xc3\x89s un ratpenat de petites dimensions, amb la llargada del cap i del cos de 68 mm, la llargada de l'avantbra\xc3\xa7 de 44 mm, la llargada de la cua de 15 mm, la llargada del peu de 14 mm, la llargada de les orelles de 22,5 mm i un pes de fins a 25 g.\n_START_SECTION_\nAspecte\n_START_PARAGRAPH_\nEl pelatge \xc3\xa9s llarg i tou. Les parts dorsals s\xc3\xb3n marr\xc3\xb3-negrenques amb la base dels p\xc3\xa8ls m\xc3\xa9s clara, mentre que el pit i l'abdomen s\xc3\xb3n blancs. El musell manca de p\xc3\xa8ls, la fulla nasal \xc3\xa9s lanceolada, amb la porci\xc3\xb3 anterior completament acoblada al llavi superior. Al ment\xc3\xb3 hi ha un solc medi\xc3\xa0 envoltat per files de petites berrugues. Les orelles s\xc3\xb3n grans, arrodonides, unides anteriorment a la base per una membrana i amb taques clares o blanquinoses a la seva posterior. Les membranes alars s\xc3\xb3n curtes, amples i negre-oliva. La cua \xc3\xa9s curta i inclosa completament a l'ample uropatagi. El calcani \xc3\xa9s m\xc3\xa9s llarg que el peu.\n_START_SECTION_\nAlimentaci\xc3\xb3\n_START_PARAGRAPH_\nS'alimenta d'insectes capturats sota el cobricel.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s coneguda nom\xc3\xa9s de l'estaci\xc3\xb3 cient\xc3\xadfica de Yasun\xc3\xad, a la Prov\xc3\xadncia d'Orellana (Equador nord-oriental)._NEWLINE_Viu als boscos perennes de plana.\n_START_SECTION_\nEstat de conservaci\xc3\xb3\n_START_PARAGRAPH_\nLa Llista Vermella de la UICN, tenint en compte que es tracta d'una esp\xc3\xa8cie descoberta recentment i encara hi ha poca informaci\xc3\xb3 sobre el seu \xc3\xa0mbit de distribuci\xc3\xb3, l'estat de la poblaci\xc3\xb3, les amenaces i els requisits ecol\xc3\xb2gics, classifica L. yasuni com a esp\xc3\xa8cie amb dades insuficients (DD)."